stanford-oval/wikipedia huggingface dataset:
วัดใหญ่สุวรรณารามวรวิหาร
เสนาสนะ

อาคารสำคัญได้แก่
พระอุโบสถเป็นศิลปะอยุธยา มีภาพทวารบาล จิตรกรรมภาพเทพชุมนุมเรียงรายกัน 5 ชั้น จุดเด่นคือภาพยักษ์และอมนุษย์ทั้งหลายเป็นหน้าเนื้อ ไม่ใช่การวาดเหมือนสวมหัวโขนโดยทั่วไป พระประธานเป็นพระพุทธรูปปูนปั้นปางมารวิชัยรูปหล่อพระสังฆราชแตงโม หน้าบันเป็นงานรูปปั้นสมัยอยุธยาตอนปลายที่งามพลิ้วราวมีชีวิต วิหารคต
ศาลาการเปรียญ วัดใหญ่สุวรรณารามเป็นสถาปัตยกรรม-ศิลปกรรมยุคอยุธยาตอนปลาย สร้างด้วยไม้ผนังเป็นฝาปะกน ลงรักปิดทอง แต่การบูรณะผิดพลาดทำให้ถูกทาทับด้วยสีแดงทั้งหลัง เครื่องหลังคาเป็นโครงประดุชนิดมีจันทันต่อ มุงด้วยกระเบื้องกาบูแต่ด้วยการบูรณะที่ไม่ถูกต้องจึงมีการเทปูนตำ(ปูนโบราณ)ลงฉาบทั้งผืนหลังคา แต่ปูนตำเป็นปูนที่ใช้กะดาษฟางเป็นส่วนผสมจึงทำให้อมความชื้นและมีตะไคร่ขึ้นจับหลังคา  ศาลาการเปรียญเดิมเป็นของเจ้าฟ้าพระขวัญ ตำหนัก ต่อมาพระสรรเพชญ์ที่ 8 หรือพระเจ้าเสือ รื้อมาถวายพระสังฆราชแตงโมโดยมีบานประตูแกะสลักที่งดงามและมีความสำคัญในเชิงประวัติศาสตร์และศิลปกรรมนั่นคือเป็นศิลปกรรมสมัยอยุธยาตอนปลาย และที่บานประตูมีหลัก มีรอยแผลบนประตู ทำให้มีประตูแตก ชำรุดถาวร เรียกรอยพม่าฟัน แต่นักวิชาการให้ความเห็นว่า น่าจะเป็นการทำลายประตูตั้งแต่ครั้งรื้อตำหนักถวายสมเด็จเจ้าแตงโม (พระสุวรรณมุณี) พระสังฆราช เกี่ยวเนื่องกับเรื่องวิญญานเจ้าฟ้าพระขวัญ เจ้าของตำหนักเดิม ที่ถูกพระเจ้าเสือสำเร็จโทษด้วยท่อนจันทน์ เมื่อครั้งสมเด็จพระเพทราชาประชวรใกล้สวรรคต
หอเก็บพระไตรปิฏก เป็นอาคารไม้ผนังฝาปะกน รองรับด้วยเสาไม้ 3 เสา จากแนวคิดที่ว่า พระไตรปิฎก ประกอบด้วย 3 ปิฎกคือ พระธรรมปิฏก พระไตรปิฏก และพระสุตันตปิฎก
คลังภาพ

วัดใหญ่สุวรรณาราม
พระอุโบสถ
ศาลาการเปรียญ
ประตูศาลาการเปรียญ
บุษบกแว่นฟ้า
รูปปั้นสมเด็จพระสังฆราชแตงโม
พระพุทธรูป 6 นิ้ว
นิ้วพระบาท 6 นิ้ว
สังฆนายกแห่งนิชิเร็งโชชู

พระนิชิเนียว โชนิง สังฆนายกรูปปัจจุบันแห่งนิชิเรนโชชู
ในนิกายนิชิเร็งโชชู สังฆนายก เป็นตำแหน่งของผู้นำและประมุขสุงสุดของนิกาย ซึ่งมีสานุศิษย์อยู่ทั่วโลก รวมถึงประเทศไทย มีผู้นับถือส่วนมากในประเทศ สหรัฐอเมริกา ญี่ปุ่น สิงคโปร์ อินโดนีเซีย ฟิลิปปินส์ เกาหลีใต้ ไต้หวัน กานา มาเลเซีย บราซิล ศรีลังกา และประเทศไทย สังฆนายกรูปปัจจุบันคือ พระนิชิเนียว โชนิง สังฆนายกรูปที่ 68
สารภี

สารภี อาจหมายถึง
อำเภอสารภี อำเภอในจังหวัดเชียงใหม่
ต้นสารภี พืชชนิดหนึ่ง
ราอูซุ

| ราอูซุ 羅臼町 |
| --- | --- |
เมือง
ตัวเมืองราอูซุมองจากหอดูดาวราอูซุคูนาชิริ (กรกฎาคม 2011)
   ธง ตรา
ที่ตั้งของราอูซุ (เน้นสีเหลือง) ในกิ่งจังหวัดเนมูโระ
ราอูซุที่ตั้งในประเทศญี่ปุ่น
พิกัด: 44°1′N 145°11′E﻿ / ﻿44.017°N 145.183°E﻿ / 44.017; 145.183
ประเทศ:  ญี่ปุ่น
ภูมิภาค: ฮกไกโด
จังหวัด:  ฮกไกโด
กิ่งจังหวัด: เนมูโระ
อำเภอ: เมนาชิ
พื้นที่
 • ทั้งหมด: 397.88 ตร.กม. (153.62 ตร.ไมล์)
ประชากร (30 กันยายน 2016)
 • ทั้งหมด: 5,395 คน
 • ความหนาแน่น: 14 คน/ตร.กม. (35 คน/ตร.ไมล์)
เขตเวลา: UTC+09:00 (JST)
ภูมิอากาศ: Dfb
เว็บไซต์: www.rausu-town.jp
ราอูซุ (ญี่ปุ่น: 羅臼町; โรมาจิ: Rausu-chō) เป็นเมืองที่ตั้งอยู่ในกิ่งจังหวัดเนมูโระ จังหวัดฮกไกโด ประเทศญี่ปุ่น ณ วันที่ 30 กันยายน ค.ศ. 2016 เมืองราอูซุมีประชากรประมาณ 5,395 คน และมีพื้นที่ 397.88 ตารางกิโลเมตร
เมืองนี้กินพื้นที่ครึ่งหนึ่งทางฝั่งตะวันออกเฉียงใต้ของคาบสมุทรชิเรโตโกะ โดยสามารถมองเห็นเกาะคูนาชีร์จากในเมืองได้ ซึ่งเป็นหนึ่งในสี่ของหมู่เกาะคูริลที่ยังเป็นกรณีพิพาทกับรัสเซีย
ภูมิศาสตร์ > เทศบาลข้างเคียง

กิ่งจังหวัดเนมูโระ
อำเภอชิเบ็ตสึ: ชิเบ็ตสึ
กิ่งจังหวัดโอค็อตสค์
อำเภอชาริ: ชาริ
ภูมิศาสตร์ > ภูมิอากาศ

| ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> เดือน | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> ม.ค. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> ก.พ. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> มี.ค. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> เม.ย. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> พ.ค. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> มิ.ย. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> ก.ค. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> ส.ค. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> ก.ย. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> ต.ค. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> พ.ย. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> ธ.ค. | ข้อมูลภูมิอากาศของราอูซุ (2005−2020 สภาวะปกติ, สภาวะรุนแรง 2005−ปัจจุบัน)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 7.0 (44.6) | 9.6 (49.3) | 13.9 (57) | 22.5 (72.5) | 29.4 (84.9) | 30.9 (87.6) | 30.7 (87.3) | 32.4 (90.3) | 28.9 (84) | 23.1 (73.6) | 19.2 (66.6) | 12.7 (54.9) | 32.4 (90.3) |
| อุณหภูมิสูงสุดเฉลี่ย °C (°F) | -1.8 (28.8) | -1.8 (28.8) | 2.0 (35.6) | 6.9 (44.4) | 12.2 (54) | 15.2 (59.4) | 18.9 (66) | 21.3 (70.3) | 19.5 (67.1) | 14.1 (57.4) | 7.5 (45.5) | 1.4 (34.5) | 9.62 (49.31) |
| อุณหภูมิเฉลี่ยแต่ละวัน °C (°F) | -4.5 (23.9) | -4.8 (23.4) | -1.1 (30) | 2.9 (37.2) | 7.8 (46) | 11.5 (52.7) | 15.4 (59.7) | 17.8 (64) | 15.7 (60.3) | 10.1 (50.2) | 4.1 (39.4) | -1.4 (29.5) | 6.13 (43.03) |
| อุณหภูมิต่ำสุดเฉลี่ย  °C (°F) | -7.5 (18.5) | -8.2 (17.2) | -4.3 (24.3) | -0.4 (31.3) | 4.2 (39.6) | 8.6 (47.5) | 12.7 (54.9) | 15.0 (59) | 12.2 (54) | 6.2 (43.2) | 0.7 (33.3) | -4.4 (24.1) | 2.9 (37.22) |
| อุณหภูมิต่ำสุดที่เคยบันทึก °C (°F) | -15.7 (3.7) | -17.3 (0.9) | -11.7 (10.9) | -10.1 (13.8) | -1.5 (29.3) | 1.0 (33.8) | 5.7 (42.3) | 8.7 (47.7) | 5.4 (41.7) | -1.9 (28.6) | -8.9 (16) | -13.4 (7.9) | −17.3 (0.9) |
| หยาดน้ำฟ้า มม (นิ้ว) | 89.7 (3.531) | 66.6 (2.622) | 93.9 (3.697) | 111.7 (4.398) | 144.0 (5.669) | 119.4 (4.701) | 125.4 (4.937) | 200.5 (7.894) | 204.7 (8.059) | 214.1 (8.429) | 150.7 (5.933) | 133.8 (5.268) | 1,657.1 (65.24) |
| ปริมาณหิมะ ซม (นิ้ว) | 149 (58.7) | 119 (46.9) | 95 (37.4) | 38 (15) | 2 (0.8) | 0 (0) | 0 (0) | 0 (0) | 0 (0) | 1 (0.4) | 30 (11.8) | 114 (44.9) | 545 (214.6) |
| วันที่มีหยาดน้ำฟ้าโดยเฉลี่ย (≥ 1.0 mm) | 13.6 | 9.0 | 8.9 | 9.3 | 11.3 | 9.7 | 10.7 | 12.8 | 13.5 | 13.8 | 14.8 | 16.1 | 143.5 |
| วันที่มีหิมะตกโดยเฉลี่ย (≥ 3 cm) | 16.1 | 11.8 | 11.1 | 5.1 | 0.3 | 0 | 0 | 0 | 0 | 0.1 | 3.6 | 13.2 | 61.3 |
| จำนวนชั่วโมงที่มีแดด | 88.3 | 117.3 | 139.0 | 153.1 | 164.9 | 128.4 | 114.7 | 108.0 | 124.6 | 134.8 | 104.8 | 93.0 | 1,473.2 |
แหล่งที่มา: กรมอุตุนิยมวิทยาญี่ปุ่น
ประวัติศาสตร์

ค.ศ. 1901 (ปีเมจิที่ 34) — หมู่บ้านอูเอเบ็ตสึแยกออกจากหมู่บ้านชิเบ็ตสึ (ปัจจุบันเป็นเมืองชิเบ็ตสิ)
ค.ศ. 1923 (ปีไทโชที่ 12) — หมู่บ้านอูเอเบ็ตสึกลายเป็นเทศบาลชั้น 2
ค.ศ. 1930 (ปีโชวะที่ 5) — หมู่บ้านอูเอเบ็ตสึเปลี่ยนชื่อเป็นหมู่บ้านราอูซุ
ค.ศ. 1961 (ปีโชวะที่ 36) — หมู่บ้านราอูซุได้รับการยกฐานะเป็นเมืองราอูซุ
ใน ค.ศ. 2004 ที่เมืองนากะชิเบ็ตสึ ได้มีการเจรจากันระหว่างเทศบาลในพื้นที่เพื่อรวมกันจัดตั้งเป็นเมืองขนาดใหญ่เรียกว่า ชิเรโตโกะตะวันออก หลังจากนั้นไม่นาน ก็ได้มีการสำรวจความเห็นของประชาชนในท้องถิ่นเกี่ยวกับข้อเสนอนี้ ผลคือฝ่ายที่เห็นชอบกับการเปลี่ยนแปลงนี้ไม่ได้รับการสนับสนุน และได้ยกเลิกความพยายามในการผลักดันข้อเสนอดังกล่าว
เศรษฐกิจ

เศรษฐกิจท้องถิ่นของราอูซุประกอบด้วย 3 แหล่งหลัก คือ อุตสาหกรรมการประมง การท่องเที่ยวชิเรโตโกะ และธุรกิจในท้องถิ่น
สถานที่ท่องเที่ยว

อุทยานแห่งชาติชิเรโตโกะ
ภูเขาราอูซุ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ราอูซุ
เว็บไซต์ทางการ (ในภาษาญี่ปุ่น)
เว็บไซต์ท่องเที่ยว ชิเรโตโกะ-ราอูซุ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น
รายชื่อโบราณสถานในจังหวัดบุรีรัมย์ (ตอนเหนือ)

โบราณสถานที่มีรายชื่อในหน้านี้ตั้งอยู่ในพื้นที่สีม่วงอ่อนบนแผนที่
บทความหลัก: รายชื่อโบราณสถานในจังหวัดบุรีรัมย์
ต่อไปนี้เป็นรายชื่อโบราณสถานในอำเภอทางตอนเหนือของจังหวัดบุรีรัมย์ (ได้แก่ อำเภอลำปลายมาศ เมืองบุรีรัมย์ ห้วยราช กระสัง สตึก บ้านด่าน แคนดง คูเมือง พุทไธสง บ้านใหม่ไชยพจน์ และนาโพธิ์ รวบรวมโดยกรมศิลปากร
สารบัญแฟ้มเมล็อต

เมล็อต 20
สารบัญแฟ้มเมล็อต (Melotte catalogue) เป็นสารบัญแฟ้มทางดาราศาสตร์ที่รวบรวมรายชื่อกระจุกดาวไว้ 245 รายการ รวบรวมโดยนักดาราศาสตร์ ฟีลิป ฌัก เมล็อต และได้แสดงไว้ใน A Catalogue of Star Clusters shown on Franklin-Adams Chart Plates ตีพิมพ์ในปี 1915 วัตถุในสารบัญแฟ้มระบุโดยขึ้นต้นด้วย Melotte แล้วตามด้วยหมายเลข เช่น Melotte 20 หรืออาจเขียนย่อเป็น Mel 20
ภาพรวม

สารบัญแฟ้มนี้ประกอบด้วยวัตถุท้องฟ้า 245 ชิ้น ได้แก่ กระจุกดาวเปิด 161 รายการ กระจุกดาวทรงกลม 81 รายการ ดาวเรียงเด่น 2 รายการ และ ดาราจักร 1 รายการ
วัตถุที่มีในรายการกระจายอยู่ทั่วทรงกลมท้องฟ้า
Mel 2 ในกลุ่มดาวเซเฟอุสเป็นวัตถุที่อยู่เหนือสุดในรายการ เดคลิเนชัน +85º
Mel 129 ในกลุ่มดาวนกการเวกเป็นวัตถุที่อยู่ทางใต้สุดในรายการ เดคลิเนชัน -82º
สุลต่านอับดุล จาลิล ชาห์ที่ 1

| สุลต่านอับดุล จาลิล ชาห์ที่ 1 |
| --- | --- |
สุลต่านแห่งรัฐยะโฮร์
ครองราชย์: สุลต่านแห่งรัฐยะโฮร์: ค.ศ.1570–1571
ก่อนหน้า: มูซัฟฟาร์ที่ 2 แห่งรัฐยะโฮร์
ถัดไป: อะลี จัลลา อับดุลจะลีล ชาฮ์ที่ 2
ประสูติ: ค.ศ.1562
สวรรคต: ค.ศ.1571 (9 พรรษา)
พระราชบิดา: อะลี จัลลา อับดุลจะลีล ชาฮ์ที่ 2
ศาสนา: อิสลามนิกายซุนนี
สุลต่าน อับดุล จาลิล ชาห์ที่1 (Abdul Jalil I of Johor) ประสูติเมื่อ พ.ศ. 2105 ทรงขึ้นครองราชย์เป็นสุลต่านแห่งรัฐยะโฮร์ต่อจากพระราชบิดา สุลต่านอาลี ยัลลา อับดุล ยาลิล ชาห์ ที่ 2 เมื่อ พ.ศ. 2113 ขณะมีพระชนม์เพียง 8 พรรษา เป็นสุลต่านองค์ที่4ของยะโฮร์ พระองค์มีศักดิ์เป็นหลานของสุลต่านมูซาฟาร์ ชาห์ที่ 2 พระองค์สิ้นพระชนม์เมื่อ พ.ศ. 2114 ขณะพระชนม์ได้ 9 พรรษา เชื่อว่าทรงถูกวางยาพิษ
สุลต่านอะฮ์มัด ตาจุดดิน ฮาลิม ชะฮ์ที่ 2

สุลต่านอะฮ์มัด ตาจุดดิน ฮาลิม ชะฮ์ที่ 2  (เอกสารไทยเรียก สุลต่านอะหมัดตายุดินฮาเลมซะ) บรรดาศักดิ์ไทย เจ้าพระยาไทรบุรีปะแงรัน หรือ ปะแงหรัน เป็นสุลต่านองค์ที่ 21 แห่งรัฐเกอดะฮ์ พระองค์ครองราชย์ระหว่าง1791-1843 ครองราชย์ได้ 26 ปี ในสมัยพระองค์สยามได้บุกยึดรัฐเกอดะฮ์ ชาวอาหรับเองก็จะช่วยสุลต่านเจรจากับสยาม ค.ศ. 1942 สยามจึงคืนเกอดะฮ์ให้เป็นของพระองค์ พระองค์เป็นบุตรของสุลต่านอับดุลเลาะห์ มูคาร์ราม ชาห์ พระองค์ก่อตั้งรัฐปะลิสอีกด้วย
พระญาติวงศ์และขุนนางเมืองไทรบุรีตั้งข้อรังเกียจว่าตนกูปะแงรันไม่บริสุทธิ์ เพราะเกิดจากมารดาที่ไม่ได้นับถือศาสนาอิสลาม เข้าใจว่าเป็นไทยหรือมอญ กอปรกับอุปนิสัยโลเลไม่มั่นคง
สตาร์ วอร์ส เจได: ฟอลเลนออร์เดอร์

| สตาร์ วอร์ส เจได: ฟอลเลนออร์เดอร์ |
| --- | --- |

ผู้พัฒนา: รีสปอว์น เอนเตอร์เทนเมนท์
ผู้จัดจำหน่าย: อิเล็กทรอนิก อาตส์
กำกับ: สติก อัสมุสเซน
อำนวยการผลิต: แบลร์ บราวน์ จอร์แดน ไคลน์ พอล แฮทฟิลด์ รอนดา ค็อกซ์ คอลิน แคมป์เบลล์
ออกแบบ: เจสัน เด เฮราส เจฟฟ์ เมเจอร์ส
โปรแกรมเมอร์: Jiesang Song
ศิลปิน: เคน เฟลด์แมน คริส ซัตตัน
เขียนบท: อารอน คอนเทรราส
แต่งเพลง: สตีเฟน บาร์ตัน กอร์ดี ฮาบ
เอนจิน: อันเรียลเอนจิน 4
เครื่องเล่น: เพลย์สเตชัน 4 วินโดวส์ เอกซ์บอกซ์วัน สตาเดีย เพลย์สเตชัน 5 เอกซ์บอกซ์ซีรีส์เอกซ์และซีรีส์เอส
วางจำหน่าย: เพลย์สเตชัน 4, วินโดวส์, เอกซ์บอกซ์วัน 15 พฤศจิกายน 2562 สตาเดีย 24 พฤศจิกายน 2563 เพลย์สเตชัน 5, เอกซ์บอกซ์ซีรีส์เอกซ์และซีรีส์เอส 11 มิถุนายน 2564
แนว: แอ็คชั่นผจญภัย
รูปแบบ: ผู้เล่นคนเดียว
สตาร์ วอร์ส เจได: ฟอลเลนออร์เดอร์ (อังกฤษ: Star Wars Jedi: Fallen Order) เป็นเกมแนวแอ็คชั่นผจญภัยมุมมองบุคคลที่ 3 ผู้เล่นคนเดียว พัฒนาโดยรีสปอว์น เอนเตอร์เทนเมนท์ และจดจำหน่ายโดยอิเล็กทรอนิก อาตส์ โดยวางจำหน่ายในปี 2562 สำหรับเพลย์สเตชัน 4 วินโดวส์ และ เอกซ์บอกซ์วัน และในปี 2564 สำหรับ เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส
เนื้อเรื่องของเกมอยู่ในช่วง 5 ปีหลังเหตุการณ์ในสตาร์ วอร์ส เอพพิโซด 3 ซิธชำระแค้น ผู้เล่นสวมบทบาทเป็นคาล เคสติส พาดาวันที่รอดชีวิตจากปฏิบัติการคำสั่งที่ 66 ที่ต้องหนีจากการไล่ลาของจักรวรรดิและไขปริศนาแห่งอารยธรรมที่สาบสูญเพื่อฟื้นฟูนิกายเจได
สมเด็จพระพุทธโฆษาจารย์ (แสง ปญฺญาทีโป)

| สมเด็จพระพุทธโฆษาจารย์ (แสง ปญฺญาทีโป)> ส่วนบุคคล |
| --- | --- |
เกิด: 21 มิถุนายน พ.ศ. 2375 (71 ปี 168 วัน ปี)
มรณภาพ: 6 ธันวาคม 2446
นิกาย: มหานิกาย
การศึกษา: เปรียญธรรม 7 ประโยค
ตำแหน่งชั้นสูง
ที่อยู่: วัดราชบุรณราชวรวิหาร กรุงเทพมหานคร
อุปสมบท: พ.ศ. 2395
ตำแหน่ง: เจ้าคณะใหญ่หนเหนือ
สมเด็จพระพุทธโฆษาจารย์ นามเดิม แสง ฉายา ปญฺญาทีโป เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดราชบุรณราชวรวิหารและเจ้าคณะใหญ่หนเหนือ
ประวัติ

สมเด็จพระพุทธโฆษาจารย์ มีนามเดิมว่า แสง เกิดเมื่อวันพฤหัสบดีที่ 21 มิถุนายน พ.ศ. 2375 ตรงกับวันแรม 8 ค่ำเดือน 7 ปีมะโรง ต่อมาได้บรรพชาเป็นสามเณรอยู่วัดจักรวรรดิราชาวาสวรมหาวิหาร จนอายุได้ 15 ปีจึงย้ายมาอยู่วัดราชบุรณราชวรวิหาร ศึกษาพระปริยัติธรรมจนอายุได้ 18 ปีจึงเข้าสอบที่วัดพระเชตุพนวิมลมังคลารามราชวรมหาวิหาร ได้เป็นสามเณรเปรียญธรรม 3 ประโยคในครั้งนั้น
ปีชวด พ.ศ. 2395 ได้อุปสมบทในรามัญนิกาย โดยมีพระคุณวงศ์ (จุลนาค) วัดบวรมงคลราชวรวิหาร เป็นพระอุปัชฌาย์ ถึงปีมะเส็ง พ.ศ. 2400 เข้าสอบอีก ณ พระที่นั่งสุทไธสวรรยปราสาท ได้เพิ่มอีก 2 ประโยค เป็นเปรียญธรรม 5 ประโยค ต่อมาปีระกา พ.ศ. 2404 เข้าแปลที่วัดพระศรีรัตนศาสดาราม ได้อีก 2 ประโยค เป็นเปรียญธรรม 7 ประโยค
ศาสนกิจ

สมเด็จพระพุทธโฆษาจารย์เป็นผู้ปฏิบัติพระวินัยได้บริบูรณ์ ฉลาดในการเทศนา ประพันธ์คาถา โศลก และฉันท์ได้ชำนาญและไพเราะ เป็นที่เคารพนับถือของพุทธศาสนิกชนทั้งหลาย ในด้านการปกครอง ท่านได้รับแต่งตั้งเป็นเจ้าอาวาส เจ้าคณะรอง และเจ้าคณะใหญ่ตามลำดับ นอกจากนี้ยังได้รับแต่งตั้งเป็นแม่กองตรวจชำระพระอภิธรรมปิฎกในการจัดพิมพ์พระไตรปิฎกฉบับ ร.ศ. 112
สมณศักดิ์

เป็นพระปลัด ฐานานุกรมของพระปิฎกโกศล (อ่วม)
13 พฤศจิกายน พ.ศ. 2411 เป็นพระราชาคณะที่ พระราชมุนี
23/24 พฤศจิกายน พ.ศ. 2420 เป็นพระราชาคณะผู้ใหญ่ที่ พระโพธิวงศาจารย์ ญาณนายก ตรีปิฎกธรา มหาคณฤศร บวรสังฆาราม คามวาสี
พ.ศ. 2428 เป็นพระราชาคณะชั้นธรรมที่ พระธรรมไตรยโลกาจาริย ญาณวิสาระทะนายก ตรีปิฎกธรา มหาคณฤศร บวรสังฆารามคามวาสี
20 มีนาคม ร.ศ. 110 เป็นพระราชาคณะเจ้าคณะรองฝ่ายใต้ที่ พระธรรมวโรดม บรมญาณอดุล สุนทรนายก ตรีปิฎกคุณาลังการภูสิต ทักษิณทิศคณฤศร บวรสังฆารามคามวาสี
11 พฤศจิกายน ร.ศ. 113 เลื่อนเป็น พระธรรมวโรดม ที่สมเด็จพระพุทธโฆษาจารย์ และได้รับตาลปัตรแฉกพื้นขาวปักดิ้นเลื่อม
20 ธันวาคม ร.ศ. 113 สถาปนาเป็นสมเด็จพระราชาคณะเจ้าคณะใหญ่ผู้ช่วยฝ่ายเหนือที่ สมเด็จพระพุทธโฆษาจารย์ ญาณอดุลสุนทรนายก ตรีปิฎกวิทยาคุณ วิบุลยคัมภีรญาณสุนทร มหาอุดรคณฤศร บวรสังฆาราม คามวาสีอรัญวาสี
27 กุมภาพันธ์ ร.ศ. 119 สถาปนาเป็นเจ้าคณะใหญ่ฝ่ายเหนือที่ สมเด็จพระพุทธโฆาจารย์ ญาณอดุลย์สุนทรนายก ตรีปิฎกวิทธยาคุณ วิบุลย์คัมภีรญาณสุนทร มหาอุดรคณฤศร บวรสังฆารามคามวาสี อรัญวาสี
มรณภาพ

สมเด็จพระพุทธโฆษาจารย์ อาพาธเป็นลมแน่นหน้าอกตั้งแต่วันที่ 5 ธันวาคม ร.ศ. 122 พระภิกษุในวัดจัดยาถวายแต่อาการไม่ทุเลา ถึงแก่มรณภาพในวันรุ่งขึ้นเวลา 3 โมงเข้าเศษ สิริอายุได้ 71 ปี 168 วัน พระบาทสมเด็จพระจุลจอมเกล้าเจ้าอยู่หัวเสด็จฯ ไปพระราชทานน้ำสรงศพ พระราชทานโกศไม้สิบสอง ชั้นแว่นฟ้า 2 ชั้น มีพระพิธีธรรมสวดพระอภิธรรมวันละ 8 รูป รับพระราชทานฉันเช้าเพลมีกำหนด 3 เดือน
วันที่ 13 กุมภาพันธ์ ร.ศ. 124 เจ้าพนักงานตั้งกระบวนเคลื่อนศพสมเด็จพระพุทธโฆษาจารย์จากวัดราชบุรณฯ มาบรรจบกับกระบวนเคลื่อนศพพระอุบาฬีคุณูปมาจารย์ (ปาน) จากวัดพระเชตุพนฯ เป็นกระบวนเดียว ปยังเมรุ ณ สุสานวัดเทพศิรินทราวาส เวลาย่ำค่ำวันต่อมาพระบาทสมเด็จพระจุลจอมเกล้าเจ้าอยู่หัวเสด็จฯ มาทอดผ้าบังสุกุลและพระราชทานเพลิงศพ และวันที่ 15 กุมภาพันธ์ เจ้าพนักงานเก็บอัฐิ นำขึ้นเสลี่ยงแล้วอัญเชิญกลับยังพระอารามเดิม
สารภีดอย

| สารภีดอย |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Ericales
วงศ์:: Theaceae
สกุล:: Anneslea
สปีชีส์:: A.  fragrans
ชื่อทวินาม
Anneslea fragrans Wall.

สารภีดอย ชื่อวิทยาศาสตร์:  Anneslea fragrans อยู่ในวงศ์ Theaceae ภาษากะเหรี่ยงเรียก ทื่อ ไม้ยืนต้น ใบเดี่ยว ใบเรียบและเหนียว ดอกช่อ ออกที่ปลายกิ่ง ดอกย่อยเป็นดอกสมบูรณ์เพศ มีกาบสีเขียวรองรับ 2 อัน ผลคล้ายผลแบบโปม เมล็ดมีแอริล ชาวกะเหรี่ยงใช้ทำฟืน เปลือกต้นใช้ย้อมผ้าได้สีเทา
แหล่งข้อมูลอื่น

Flora of China - Theaceae - Anneslea - Anneslea fragrans (source of text).
Anneslea fragrans - illustration.
Anneslea fragrans at ZipcodeZoo (source of classification).
สุลต่านอับดุล อะซีซ

สุลต่านอัลดุล อะซีซ (Abdul Aziz; (ภาษาตุรกีออตโตมัน: عبد العزيز / `Abdü’l-`Azīz) เป็นสุลต่านแห่งจักรวรรดิออตโตมาน ครองราชย์ระหว่าง พ.ศ. 2404 – 2419 ทรงขึ้นครองราชย์ต่อจากพระเชษฐาคือสุลต่านอับดุล เมจิดที่ 1 พระองค์ประสูติเมื่อเดือนกุมภาพันธ์ พ.ศ. 2372
ในรัชสมัยของพระองค์ จักรวรรดิออตโตมานถูกคุกคามจากตะวันตกสูงมาก ทำให้พระองค์ต้องสานต่องานทางด้านการปฏิรูปที่พระเชษฐาของพระองค์ริเริ่มไว้ พระองค์เสด็จไปปารีสและเวียนนาใน พ.ศ. 2410 ซึ่งนับเป็นสุลต่านแห่งจักรวรรดิออตโตมานพระองค์แรกที่เสด็จต่างประเทศ เมื่อกลับมาแล้ว ได้นำสถาปัตยกรรมแบบยุโรปมาใช้ในประเทศ นอกจากนั้น ในรัชสมัยของพระองค์ยังมีปัญหาด้านการคลังเนื่องจากการกู้เงินต่างประเทศมาใช้ในรัชกาลก่อนหน้า ใน พ.ศ. 2418 นั้น ยอดเงินกู้ของจักรวรรดิออตโตมานสูงถึง 200 ล้านปอนด์
นอกจากนั้น ในรัชสมัยของพระองค์เกิดการจลาจลหลายแห่ง เริ่มจากชาวคริสต์ในเกาะครีตประกาศเอกราช และขอไปรวมกับกรีซใน พ.ศ. 2410 สุลต่านทรงส่งกำลังไปปราบจน พ.ศ. 2411 จึงยอมให้ชาวคริสต์ร่วมปฏิบัติงานกับเจ้าหน้าที่ชาวเติร์กในการเก็บภาษีและตัดสินคดี และให้มีสภาผู้แทนที่มาจากการเลือกตั้งได้ ใน พ.ศ. 2418 เกิดจลาจลในบอสเนีย-เฮอร์เซโกวีนาซึ่งเกิดจากความขัดแย้งระหว่างชาวนาที่เป็นชาวคริสต์กับเจ้าของที่ดินที่เป็นมุสลิม ที่มีการขูดรีดภาษีชาวนา ทำให้มีผู้ลี้ภัยเข้าไปในเซอร์เบีย มอนเตเนโกร และออสเตรีย-ฮังการี มหาอำนาจในตะวันตกได้แก่ ออสเตรีย-ฮังการี เยอรมัน และรัสเซียพยายามขัดขวางการจลาจลโดยจัดการประชุมที่เบอร์ลิน พ.ศ. 2419 และประกาศเป็นบันทึกช่วยจำเบอร์ลิน เพื่อให้ผู้ลี้ภัยกลับถิ่นเดิมและดูแลการปฏิรูปให้ได้ผล อังกฤษไม่ยอมรับบันทึกช่วยจำ ทำให้วิกฤตการณ์ขยายตัวออกไป เกิดการฆ่าฟันชาวคริสต์ในบัลแกเรียหลายพันคน เพื่อตอบโต้ที่เจ้าหน้าที่ชาวเติร์กถูกชาวคริสต์สังหาร การที่สุลต่านอับดุล อะซีซไม่สามารถแก้ปัญหานี้ได้ ทำให้อัครมหาเสนาบดีมิตฮัต ปาชาก่อการรัฐประหาร ปลดพระองค์ลงจากตำแหน่งเมื่อ 30 พฤษภาคม พ.ศ. 2419 และให้พระราชภาติยะของพระองค์ขึ้นครองราชย์แทนเป็นสุลต่านมูรัดที่ 5
สุลต่านอับดุล อะซีซสวรรคตเมื่อ 4 มิถุนายน พ.ศ. 2419 หลังการสละราชสมบัติ โดยใช้กรรไกรตัดที่ข้อมือทั้งสองข้างขณะถูกคุมขังในหอคอย ทำให้เกิดความกังขาว่าทรงทำเช่นนั้นได้อย่างไร การชันสูตรพระศพไม่ได้รับอนุญาต เอกสารที่เป็นทางการระบุว่าทรงปลงพระชนม์ชีพเอง และพระบรมศพถูกฝังที่กรุงคอนสแตนติโนเปิล โดยมีทั้งผู้ที่เชื่อว่าทรงปลงพระชนม์ชีพเองและถูกลอบปลงพระชนม์ ต่อมาในรัชสมัยของสุลต่านอับดุล ฮามิดที่ 2 ที่ครองราชย์ต่อจากสุลต่านมูรัดที่ 5 ได้กล่าวหาว่ามิตฮัต พาชาเป็นผู้ลอบปลงพระชนม์สุลต่านอับดุล อะซีซ และพิพากษาให้เนรเทศปาชาไปยังคาบสมุทรอาระเบียใน พ.ศ. 2424 ก่อนที่พาชาจะถูกลอบสังหารที่นั่นในอีกสองปีต่อมา
รายชื่อโบราณสถานในจังหวัดบุรีรัมย์ (ตอนใต้)

โบราณสถานที่มีรายชื่อในหน้านี้ตั้งอยู่ในพื้นที่สีเขียวบนแผนที่
บทความหลัก: รายชื่อโบราณสถานในจังหวัดบุรีรัมย์
ต่อไปนี้เป็นรายชื่อโบราณสถานในอำเภอทางตอนใต้ของจังหวัดบุรีรัมย์ (ได้แก่ อำเภอชำนิ หนองหงส์ หนองกี่ นางรอง เฉลิมพระเกียรติ ประโคนชัย พลับพลาชัย บ้านกรวด ละหานทราย โนนดินแดง และปะคำ) รวบรวมโดยกรมศิลปากร
สนเขา

| สนเขา |
| --- | --- |

สนแดงญี่ปุ่น (Pinus densiflora)

การจำแนกชั้นทางวิทยาศาสตร์
อาณาจักร:: Plantae
หมวด:: Pinophyta
ชั้น:: Pinopsida
อันดับ:: Pinales
วงศ์:: Pinaceae
สกุล:: Pinus L.

Subgenera
 Subgenus Strobus  Subgenus Ducampopinus  Subgenus Pinus
สนเขา หรือ เกี๊ยะ เป็นต้นสนชนิดหนึ่ง เป็นหมู่สนในสกุลไพนัส (Pinus) ในวงศ์สนเขา ปัจจุบันได้รับการยอมรับว่ามีอยู่ทั้งสิ้น 126 สายพันธุ์ และยังมีอีก 35 สายพันธุ์ที่รอการพิสูจน์ สนในหมู่นี้สามารถติดไฟได้ดีที่สุด ซึ่งมักจะเป็นสาเหตุของไฟป่า
พืชสกุลสนเขาถูกแบ่งออกเป็น 3 สกุลย่อย (subgenera) ซึ่งจำแนกตามลักษณะเมล็ด ใบ และ พุ่ม อันประกอบด้วย:
หมู่ย่อย Pinus – เป็นสนที่มีเนื้อออกสีเหลือง มีใบเข็มเรียวยาวเรียงกันเป็นพุ่ม เนื้อไม้มีความแข็งจึงนิยมนำไปทำเครื่องเรือน เนื้อไม้หนึ่งมัดประกอบด้วยไฟเบอร์ 2 หรือ 3 เส้นอาทิสนสามใบ
หมู่ย่อย Ducampopinus – มีใบเล็กเรียวแหลม รูปทรงเป็นพุ่มคล้ายหางสุนัขจิ้งจอก
หมู่ย่อย Strobus – เป็นสนที่มีเนื้อสีขาวนวล เนื้อไม้มีความอ่อนนุ่มกว่า เนื้อไม้หนึ่งมัดประกอบด้วยไฟเบอร์ 5 เส้น
วัดใหญ่วันนา

| วัดใหญ่วันนา |
| --- | --- |

ชื่อสามัญ: วัดใหญ่วันนา, วัดโคกใหญ่
ที่ตั้ง: ตำบลหนองไข่น้ำ อำเภอหนองแค จังหวัดสระบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดใหญ่วันนา หรือ วัดโคกใหญ่ ตั้งอยู่เลขที่ 54 ถนนพหลโยธิน หมู่ที่ 10 ตำบลหนองไข่น้ำ อำเภอหนองแค จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 11 ไร่ 30 ตารางวา โฉนดที่ดินเลขที่ 7623
ประวัติ

วัดใหญ่วันนา ตั้งเมื่อ พ.ศ. 2465 วัดตั้งอยู่ทางทิศตะวันตกในหมู่บ้านโคกใหญ่ ซึ่งมีชื่อเดิมเรียกว่า “วัดโคกใหญ่” ห่างออกไปทางทิศตะวันออก 2 กิโลเมตร  มีวัดอีกแห่งหนึ่ง มีชื่อเรียกว่า วัดหนองตะวันนา สร้างเมื่อ พ.ศ. 2472 ในสมัยนั้นการคมนาคมที่จะไปทำบุญยากลำบากมาก คระกรรมการของทั้ง 2 วัด จึงประชุมกันและลงความเห็นว่า ควรย้ายทั้ง 2 วัดนี้ ไปยังสถานที่ที่สะดวกในการเดินทางไปวัด ใน พ.ศ. 2478 จึงได้รื้อถอนวัดทั้ง 2 วัด ย้ายมารวมกันในพื้นที่ตั้งวัดของวัดใหญ่วันนาในปัจจุบัน ซึ่งคุณยัง และคุณตุ่นแก้ว เขียวเนตร ได้ถวายที่ดินให้กับทางวัดในปี พ.ศ. 2495 ต่อมาใน พ.ศ. 2502 ได้มีการเปลี่ยนชื่อของวัดใหม่ โดยได้นำเอาตอนท้ายของชื่อวัดเก่าทั้ง – วัด คือ วัดโคกใหญ่ และวัดหนองตะวันนา มาตั้งเป็นชื่อใหม่ คือ วัดใหญ่วันนา ได้รับพระราชทานวิสุงคามสีมา เมื่อวันที่ 9 กุมภาพันธ์ พ.ศ. 2504
อาคารและเสนาสนะ

อุโบสถ กว้าง 20 เมตร ยาว 35 เมตร สร้างเมื่อ พ.ศ. 2504 เป็นอาคารคอนกรีตเสริมเหล็ก
ศาลาการเปรียญ กว้าง 30 เมตร ยาว 15 เมตร สร้างเมื่อ พ.ศ. 2523 เป็นอาคารคอนกรีตเสริมเหล็ก
หอสวดมนต์ กว้าง 24 เมตร ยาว 19 เมตร สร้างเมื่อ พ.ศ. 2545 เป็นอาคารคอนกรีตเสริมเหล็ก 
กุฏิสงฆ์ จำนวน 2 หลัง เป็นอาคารครึ่งตึกครึ่งไม้
วิหาร กว้าง 4.5 เมตร ยาว 5.5 เมตร เป็นอาคารคอนกรีตเสริมเหล็ก สร้างเมื่อ พ.ศ. 2551 
ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก นอกจากนี้มีหอระฆัง 1 หลัง โรงครัว 1 หลัง เรือนเก็บพัสดุ 1 หลัง
ปูชนียวัตถุ

มีพระประธานประจำอุโบสถปางมารวิชัย สร้างเมื่อ พ.ศ. 2533 พระประธาน ประจำศาลาการเปรียญปางมารวิชัย  สร้างเมื่อ พ.ศ. 2525 ปูชนียวัตถุอื่นๆ พระพุทธรูปสมัยรัตนโกสินทร์ ลายพิกุล 2 องค์ พระพุทธรูปปางมารวิชัย หน้าตักกว้าง 30 นิ้ว  1 องค์ พระพุทธรูปปางสมาธิ หน้าตักกว้าง 20 นิ้ว 1 องค์
รายนามเจ้าอาวาส

มีเจ้าอาวาสเท่าที่ทราบนาม คือ
พระแก้ว พ.ศ. 2495 ถึง พ.ศ. 2496
พระเสน พ.ศ. 2497 ถึง พ.ศ. 2501
พระอธิการอำนวย พ.ศ. 2502 ถึง พ.ศ. 2512
พระจำนง พ.ศ. 2513 ถึง พ.ศ. 2516
พระมหาอารีย์ พ.ศ. 2517 ถึง พ.ศ. 2520
พระครูโสภณสังฆกิจ พ.ศ. 2521 ถึง พ.ศ. 2539
พระอธิการบุญธรรม ฉนฺทธมฺโม พ.ศ. 2540 ถึง พ.ศ. 2546
พระพฤหัส ถาวโร พ.ศ. 2547 ถึง พ.ศ. 2550
พระชัยรัตน์ จนฺทปญฺโญ พ.ศ. 2550 ถึง พ.ศ. 2556
พระครูปลัดถิรธัม์ ถิรธมฺโม มาเป็นรักษาการเจ้าอาวาสในปี 2557 และได้รับการแต่งตั้งจนเป็นเจ้าอาวาส จนถึงปัจจุบัน
สุลต่านอะฮ์มัด มูอัซซัม

อะห์มูอัดซัมชาห์ อาหมัด (Ahmuadzam Shah Ahmad) หรือที่ในพงศาวดารไทยเรียกพระองค์ว่าหวันอาหมัด เป็นสุลต่านพระองค์แรกของรัฐปะหัง ประสูติเมื่อ พ.ศ. 2379
พระราชประวัติ

แต่เดิมนั้น ปะหังเป็นเพียงส่วนหนึ่งของยะโฮร์-เรียว แต่เมื่อเกิดการแก่งแย่งอำนาจกันภายใน ทำให้เบนดาหะราอาลี บิดาของหวันอาหมัดตั้งตัวเป็นอิสระใน พ.ศ. 2396 เมื่อเบนดาหะราอาลีถึงแก่อนิจกรรมใน พ.ศ. 2400 ได้เกิดสงครามกลางเมืองระหว่างมูตาฮีร์กับหวันอาหมัด โดยฝ่ายของมูตาฮีร์ มี เตเม็งกูอิบราฮิมแห่งยะโฮร์ ให้การสนับสนุน ส่วนหวันอาหมัดนั้นมีเจ้าเมืองกลันตัน เจ้าเมืองตรังกานู และสุลต่านมะห์มูดแห่งเรียวที่ถูกถอดถอนให้การสนับสนุน ต่อมาอังกฤษเข้ามาสนับสนุนมูตาฮีร์อย่างลับ ๆ ส่วนหวันอาหมัดได้รับการสนับสนุนจากสยามและขุนนางท้องถิ่น ในที่สุด หวันอาหมัดเป็นฝ่ายชนะใน พ.ศ. 2406 มูตาฮีร์ถึงแก่กรรมหลังจากนั้นไม่นาน สงครามกลางเมืองจึงสุดสิ้นลง
หวันอาหมัดปกครองปะหังจนถึง พ.ศ. 2424 ก็สถาปนาตนเองเป็นสุลต่านแห่งรัฐปะหัง อังกฤษพยายามเข้ามาเป็นมิตรและแทรกแซงกิจการภายในของปะหังแต่สุลต่านอาหมัดทรงบ่ายเบี่ยงไว้ได้ จนกระทั่งอังกฤษเริ่มดำเนินนโยบายแทรกแซงกิจการภายในของรัฐมลายูอย่างจริงจัง จึงพยายามเข้าไปแทรกแซงในรัฐปะหังอีก
ใน พ.ศ. 2425 มันซูร์ น้องชายของสุลต่านอาหมัดเกิดวิวาทกับสุลต่านอาหมัด มันซูร์หลบหนีไปรัฐยะโฮร์และคิดรวบรวมไพร่พลมาแย่งชิงอำนาจ ใน พ.ศ. 2427 อังกฤษเข้ามาไกล่เกลี่ย และพยายามเกลี้ยกล่อมให้สุลต่านอาหมัดตกลงทำสนธิสัญญากับอังกฤษแต่กว่าจะสำเร็จก็ล่วงเลยไปถึง พ.ศ. 2430 โดยต้องให้สุลต่านอาบูบาการ์แห่งยะโฮร์มาเกลี้ยกล่อม โดยข้อความในสนธิสัญญานั้น ระบุให้ปะหังเป็นรัฐที่มีอธิปไตย และค้ำประกันการสืบราชบัลลังก์ให้ตวนกูมะห์มูด โอรสของสุลต่านอาหมัด ต่อมา ใน พ.ศ. 2431 อังกฤษบีบบังคับปะหังอย่างแข็งกร่าวมากขึ้น จนต้องยอมให้มีผู้แทนอังกฤษมาประจำที่ปะหัง มีอำนาจดูแลกิจการภายในและต่างประเทศของปะหัง
หลังลงนามในสนธิสัญญาแล้ว สุลต่านอาหมัดตั้งให้ตวนกูมะห์มูดเป็นผู้สำเร็จราชการ พระองค์เสด็จไปอยู่เกาะตาวาร์ เมื่ออังกฤษเข้ามาเปลี่ยนแปลงระบบราชการ ทำให้ขุนนางท้องถิ่นเสียอำนาจ จึงเกิดการต่อต้านที่เรียกว่ากบฏบาฮามันหรือสงครามปะหังใน พ.ศ. 2434 ในช่วงแรก สุลต่านอาหมัดเห็นด้วยกับฝ่ายกบฏ แต่เมื่อถูกบีบจากอังกฤษมากเข้า พระองค์จำต้องแสดงพระองค์อยู่ฝ่ายตรงข้ามกับกลุ่มกบฏ อังกฤษนำทหารชาวสิกข์จากรัฐเซอลาโงร์เข้ามาปราบกบฏใน พ.ศ. 2435 ผู้นำกบฏหนีไปกลันตันและตรังกานูซึ่งขณะนั้นยังเป็นประเทศราชของสยาม อังกฤษพยายามเข้ามาจับผู้นำฝ่ายกบฏที่กลันตัน สยามจึงเข้าแทรกแซง โดยนำตัวผู้นำกบฏมาไว้ที่กรุงเทพมหานคร
ต่อมาใน พ.ศ. 2436 ปะหังก็ถูกรวมเข้ากับสหพันธรัฐมลายาที่ประกอบด้วยปะหัง เปรัก เซอลาโงร์ และเนอเกอรีเซิมบีลัน สุลต่านอาหมัดไม่มีทางเลือก นอกจากต้องยอมรับเพื่อแลกกับการค้ำประกันราชบัลลังก์ให้พระโอรสของพระองค์ พระองค์สิ้นพระชนม์ใน พ.ศ. 2460 รวมพระชนมายุได้ 81 พรรษา
รายชื่อธงเรือในประเทศโปแลนด์

หน้านี้คือรายชื่อธงเรือต่างๆ ที่ใช้อยู่ใน กองทัพเรือโปแลนด์.